Lugejale - Türi Raamatukogu
Kõigis Türi valla raamatukogu struktuuriüksustes asub AVALIK INTERNETIPUNKT
Raamatukogu lugejaks registreeritakse isikut tõendava pildiga dokumendi alusel. Isiku lugejaks registreerimisel kantakse tema andmed elektroonilisse andmebaasi ja paberkandjal lugeja registreerimiskaardile. Lugejale väljastatakse lugejapilet. ID-kaardi olemasolul lugejapiletit ei väljastata ja raamatukogu kasutamine toimub ID-kaardi alusel. Lugejapileti väljastamine o­n tasuta ning lugejapilet o­n nimeline. Lugejapileti kasutamise eest vastutab selle omanik. Raamatukogu külastades peab kaasas olema lugejapilet või ID-kaart.
Eelkooliealised lapsed ja algklasside õpilased registreeritakse lugejaks lapsevanema või eestkostja kirjalikul nõusolekul. Selleks täidab lapsevanem (või eeskostja) allkirjastatud registreerimislehe. Registreerimislehte saab täita raamatukogus.
Raamatuid laenutatakse üldjuhul koju 15 päevaks. Nõudluse puudumisel saab laenutustähtaega pikendada.
Perioodikat laenutatakse koju 7 kalendripäevaks.
Lugemistoas asuvaid teavikuid koju ei laenutata, samuti üldjuhul ei laenutata koju jooksval nädalal saabunud ajalehti ja jooksval kuul saabunud ajakirju.
Lugejal on võimalus registreerida end suure nõudlusega teavikute laenamiseks järjekorda. Teaviku saabumisel teavitatakse lugejat e-posti või telefoni teel. Reserveeritud teavikuid hoitakse lugejale raamatukogus 3 päeva.
Türi Raamatukogu pakub võimalust tellida raamatuid ja teisi teavikuid koju nendele Türi valla elanikele, kellel tervisliku seisundi tõttu puudub võimalus raamatukogu külastada.
Koduteeninduse saamiseks tuleb pöörduda raamatukogu poole ja oma soovist teada anda. Seda võib teha nii teenusesoovija ise või siis tema hooldustöötaja. Teenus on tasuta.
Info ja koduteenindusega liitumine telefonil 385 7368, e-posti aadressil rkogu@tyri.ee
Teavikut saab pikendada ainult juhul, kui sellele puudub järjekord.
Helista teenindajale tel 385 7368
Pikenda e-posti teel rkogu@tyri.ee
Türi Raamatukogu arvutikoha ja traadita andmesidevõrgu (WiFi) kasutamise eeskiri
Kinnitatud Türi Raamatukogu direktori
11.02.2020 käskkirjaga nr 3
1.1. Türi Raamatukogu, sh struktuuriüksuste (edaspidi raamatukogu) arvutitöökohtade ja andmesidevõrgu kasutamisel (edaspidi WiFi) juhindutakse raamatukogu kasutamise eeskirjast ning käesolevast eeskirjast, mis sätestab arvuti kasutajaõigused ja kohustused.
1.2. Arvutitöökohti ja WiFit on võimalik kasutada raamatukogu lahtiolekuaegadel.
1.3. Arvutitöökoha ja WiFi kasutamise õigus on kõigil lugejatel.
1.4. Arvutitöökoha ja WiFi kasutamine on tasuta.
1.5. Arvutitöökoha kasutamise eelduseks on arvuti kasutamise eelnev kogemus ja vastavate programmide tundmine.
1.6. Arvutitöökoha kasutamiseks esitab lugeja raamatukoguhoidjale isikut tõendava dokumendi või lugejakaardi.
1.7. Enne raamatukogu arvutitöökoha kasutamist tutvub lugeja arvutitöökoha ja WiFi kasutamise eeskirjaga.
1.8. Arvutitöökohta ja WiFit kasutades on lugeja kohustatud järgima käesolevat eeskirja ja kehtivaid õigusakte
1.9. Lapse arvutitöökoha kasutusaja piiramiseks tuleb lapse seaduslikul esindajal esitada raamatukogule käesoleva eeskirja lisas esitatud vormi kohane avaldus.
1.10. Arvutitöökohal raamatukogule tekitatud materiaalse kahju korvab kasutaja ja alaealise puhul tema vanem, hooldaja või eestkostja
1.11. Raamatukogu ei vastuta arvutitöökoha või WiFi kasutajate poolt autoriõiguse seaduse rikkumise või laivõrgus kordasaadetud tegude tagajärgede eest, vastutust kannab täielikult arvutitöökoha või WiFi kasutaja.
2. Arvutitöökoha kasutamine
2.1. Arvutitöökohti on võimalik kasutada Türi valla kõigis rahvaraamatukogudes.
2.2. Arvutitöökohal seansi alustamiseks registreerib raamatukoguhoidja lugeja lugejakaardi või isikut tõendava dokumendi alusel raamatukogu tarkvaras RIKS, kus märgitakse kuupäev, kasutaja ees- ja perekonnanimi, kasutamisaja algus ja lõpetamine ja kasutatava arvuti number.
2.3. Suure nõudluse korral saab kasutada
2.4. Arvutitöökohtadearvutites saab:
2.4.1. teha infootsingut internetis;
2.4.2. kasutada www – põhist elektronposti;
2.4.3. kasutada MS Office või Open Office või Libre Office kontoritarkvara;
2.4.4. soovi korral saab kasutada ID-kaardi lugejat koos vajaliku ID-kaardi tarkvaraga;
2.4.5. teha tasulisi väljatrükke;
2.4.6. salvestada ja lugeda andmeid oma USB-mäluseadmelt jms.
2.5. Arvutikasutaja vastutab, et kaasasolev mäluseade on tehniliselt korras ja viiruste vaba. Vastasel korral on raamatukogutöötajal õigus selle kasutamine keelata.
2.6. Väljatrükkide tegemine on tasuline vastavalt vallavalitsuse poolt kehtestatud hinnakirjale. Arvutikasutaja hooletuse tõttu prinditud praakeksemplarid kuuluvad tasumisele.
2.7. Dokumente võib ajutiselt salvestada kausta Downloads, Documents või Desktopile. Töö lõpetamisel on arvutikasutaja kohustatud salvestatud failid arvutist kustutama.
3. WiFi kasutamine
3.1. WiFit on võimalik kasutada oma sülearvutiga, tahvelarvutiga või nutitelefoniga, millel on WiFi standardit toetav võrgukaart.
3.2. WiFi kasutusaeg ei ole piiratud kuni see ei kahjusta raamatukogu teenuste pakkumise kiirust.
4. Raamatukogu õigused
4.1. Raamatukogul on õigus:
4.1.1. anda arvutitöökohtade ja WiFi kasutamise keeld, kui lugeja on rikkunud arvutitöökoha ja WiFi kasutamise eeskirja punkti 5.
4.1.2. Esmakordsel arvutitöökoha ja WiFi kasutamise eeskirja rikkumisel kaotab lugeja võimaluse kasutada arvutiteenuseid kahe (2) nädala kuni kuue (6) kuu jooksul.
4.1.3. Korduval arvutitöökoha ja WiFi kasutamise eeskirja rikkumisel kaotab lugeja õiguse kasutada arvutitöökohta määramata ajaks.
5.1. Raamatukogus on keelatud:
5.1.1. teisi lugejaid häiriv tegevus;
5.1.2. arvuti või monitori põhjendamatu sisse ja välja lülitamine;
5.1.3. arvuti konfiguratsiooni muutmine ja/või programmide installeerimine;
5.1.4. söömine ja joomine raamatukogu arvuti vahetus läheduses;
5.1.5. vaenu või vägivalda õhutavate ning pornograafilise sisuga lehekülgede külastamine;
5.1.6. heliliste veebilehekülgede külastamine kõrvaklappideta;
5.1.7. raamatukogu andmesidevõrgu koormamine suurte failide alla-või üleslaadimisega (nt videote vaatamine);
5.1.8. tegevused, mis lähevad vastuollu kehtivate õigusaktidega ja heade kommetega.
Türi Raamatukogu pakub järgmisi tasulisi teenuseid
*printimine
*koopiate tegemine
*skaneerimine
*arvutite kasutamine
*raamatute kiletamine ja parandamine
Hinnakiri on siin: Türi-Raamatukogu-tasuliste-teenuste-hinnakiri
Iga kuu viimasel kolmapäeval on kõik struktuuriüksused lugejatele suletud.
IGA KUU 1.-5. KUUPÄEVANI VIIVIST EI VÕETA.
Viivis- 1 teavik 1 päev – 5 senti
Türi Vallavalitsuse määrus nr 4, 24. märts 2020
Türi Raamatukogus teavikute kojulaenutamisel tagatise võtmise ja tagastamise kord
Türi Raamatukogu tasulised teenused ja teenuste hinnad
Üüri piirmäärad Türi Raamatukogu kasutuses oleva vara allkasutusele andmiseks